CELEX: 32018D0193
Language: sl
Date: 2018-02-07 00:00:00
Title: Izvedbeni sklep Komisije (EU) 2018/193 z dne 7. februarja 2018 o odobritvi laboratorijev v Braziliji in Ruski federaciji za izvajanje seroloških testov za nadzorovanje učinkovitosti cepiv proti steklini pri psih, mačkah in belih dihurjih (notificirano pod dokumentarno številko C(2018) 593) (Besedilo velja za EGP. )

9.2.2018   
            
            
               SL
            
            
               Uradni list Evropske unije
            
            
               L 36/18
            
         IZVEDBENI SKLEP KOMISIJE (EU) 2018/193
   z dne 7. februarja 2018
   o odobritvi laboratorijev v Braziliji in Ruski federaciji za izvajanje seroloških testov za nadzorovanje učinkovitosti cepiv proti steklini pri psih, mačkah in belih dihurjih
   
      
         (notificirano pod dokumentarno številko C(2018) 593)
      
   
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Odločbe Sveta 2000/258/ES z dne 20. marca 2000 o imenovanju posebnega inštituta, pristojnega za uvajanje meril, ki so potrebna za standardizacijo seroloških testov za nadzorovanje učinkovitosti cepiva proti steklini (1), in zlasti člena 3(2) Odločbe,
   ob upoštevanju naslednjega:
   
               (1)
            
            
               Direktiva Sveta 92/65/EGS (2) določa sistem, ki nadomešča karanteno za steklino pri vstopu nekaterih domačih mesojedih živali v države članice. V skladu z drugim odstavkom člena 16 navedene direktive navedeni sistem v primeru uvoza psov, mačk in belih dihurjev iz nekaterih tretjih držav zahteva preverjanje učinkovitosti cepljenja navedenih živali s titracijo protiteles.
            
         
               (2)
            
            
               Taki pregledi se zahtevajo tudi v skladu s členom 10(1)(c) Uredbe (EU) št. 576/2013 Evropskega parlamenta in Sveta (3) v zvezi z netrgovskimi premiki psov, mačk in belih dihurjev iz nekaterih tretjih držav.
            
         
               (3)
            
            
               Z Odločbo 2000/258/ES je bil francoski urad Agence française de sécurité sanitaire des aliments (v nadaljnjem besedilu: AFSSA) v mestu Nancy v Franciji imenovan za posebni inštitut, pristojen za uvajanje meril, ki so potrebna za standardizacijo seroloških testov za nadzorovanje učinkovitosti cepiv proti steklini. AFSSA je zdaj združen z uradom Agence nationale de sécurité sanitaire de l'alimentation, de l'environnement et du travail (v nadaljnjem besedilu: ANSES) v Franciji.
            
         
               (4)
            
            
               Odločba 2000/258/ES med drugim določa, da mora ANSES oceniti laboratorije v tretjih državah, ki so predložili vloge za izvajanje seroloških testov za nadzorovanje učinkovitosti cepiv proti steklini.
            
         
               (5)
            
            
               Pristojni organ v Braziliji je predložil vlogo za odobritev laboratorija „TECSA LABORATÓRIOS LTDA“ v mestu Belo Horizonte, za katerega je ANSES pripravil in Komisiji predložil pozitivno ocenjevalno poročilo z dne 23. oktobra 2017.
            
         
               (6)
            
            
               Dovoljenje, ki je bilo 31. januarja 2006 v skladu z Odločbo 2000/258/ES izdano za laboratorij „Instituto Pasteur“ v mestu São Paulo v Braziliji, je bilo preklicano v skladu s Sklepom Komisije 2010/436/EU (4) po negativnem ocenjevalnem poročilu z dne 30. septembra 2011, ki ga je urad ANSES pripravil za ta laboratorij in predložil Komisiji.
            
         
               (7)
            
            
               Pristojni organ v Braziliji je predložil vlogo za ponovno odobritev laboratorija „Instituto Pasteur“ v mestu São Paulo, za katerega je ANSES pripravil in Komisiji predložil pozitivno ocenjevalno poročilo z dne 23. oktobra 2017.
            
         
               (8)
            
            
               Pristojni organ v Ruski federaciji je predložil vlogo za odobritev laboratorijev „NoviStem LLC“ v mestu Moskva in „Institute of Veterinary Medicine Biotechnology LLC (IBVM)“ v naselju Volginski, za katera je ANSES pripravil in Komisiji predložil pozitivno ocenjevalno poročilo z dne 23. oktobra 2017.
            
         
               (9)
            
            
               Laboratorije „TECSA LABORATÓRIOS LTDA“ v mestu Belo Horizonte, „Instituto Pasteur“ v mestu São Paulo, „NoviStem LLC“ v mestu Moskva in „Institute of Veterinary Medicine Biotechnology LLC (IBVM)“ v naselju Volginski bi bilo zato treba odobriti za izvajanje seroloških testov za nadzorovanje učinkovitosti cepiv proti steklini pri psih, mačkah in belih dihurjih.
            
         
               (10)
            
            
               Ukrepi iz tega sklepa so v skladu z mnenjem Stalnega odbora za rastline, živali, hrano in krmo –
            
         SPREJELA NASLEDNJI SKLEP:
   Člen 1
   V skladu s členom 3(2) Odločbe 2000/258/ES se za izvajanje seroloških testov za nadzorovanje učinkovitosti cepiv proti steklini pri psih, mačkah in belih dihurjih odobrijo naslednji laboratoriji:
   
               (a)
            
            
               
                           TECSA LABORATÓRIOS LTDA
                        
                     
                           Avenida do Contorno, 6226o
                           
                        
                     
                           Funcionários — CEP: 30110-042
                        
                     
                           Belo Horizonte/MG
                        
                     
                           Brazilija
                        
                     
         
               (b)
            
            
               
                           Instituto Pasteur
                        
                     
                           Avenida Paulista
                        
                     
                           393 Cerqueira César
                        
                     
                           São Paulo
                        
                     
                           Brazilija
                        
                     
         
               (c)
            
            
               
                           Institute of Veterinary Medicine Biotechnology LLC (IBVM)
                        
                     
                           27 Starovskogo ulitsa
                        
                     
                           naselje Volginski
                        
                     
                           Petušinski rajon
                        
                     
                           Vladimirska oblast
                        
                     
                           Ruska federacija
                        
                     
         
               (d)
            
            
               
                           NoviStem LLC
                        
                     
                           2. Rošinski Projezd
                        
                     
                           blok 8, stavba 5, pisarna 2
                        
                     
                           Moskva
                        
                     
                           Ruska federacija
                        
                     
         Člen 2
   Ta sklep je naslovljen na države članice.
   
      V Bruslju, 7. februarja 2018
      
         
            Za Komisijo
         
         Vytenis ANDRIUKAITIS
         
            Član Komisije
         
      
   
   
      (1)  UL L 79, 30.3.2000, str. 40.
   
      (2)  Direktiva Sveta 92/65/EGS z dne 13. julija 1992 o zahtevah zdravstvenega varstva živali za trgovino in za uvoz v Skupnost živali, semena, jajčnih celic in zarodkov, za katere ne veljajo zahteve zdravstvenega varstva živali, določene v posebnih pravilih Skupnosti iz Priloge A(I) k Direktivi 90/425/EGS (UL L 268, 14.9.1992, str. 54).
   
      (3)  Uredba (EU) št. 576/2013 Evropskega parlamenta in Sveta z dne 12. junija 2013 o netrgovskih premikih hišnih živali in razveljavitvi Uredbe (ES) št. 998/2003 (UL L 178, 28.6.2013, str. 1).
   
      (4)  Sklep Komisije 2010/436/EU z dne 9. avgusta 2010 o izvajanju Odločbe Sveta 2000/258/ES glede testiranja strokovne usposobljenosti za namene ohranitve odobritev laboratorijev za izvajanje seroloških testov za nadzorovanje učinkovitosti cepiva proti steklini (UL L 209, 10.8.2010, str. 19).